དེ་ཡང་དུས་རབས་བརྒྱད་པ་ནས་འགོ་བརྩམས་ཏེ་བོད་རང་སའི་བོན་ལུགས་ཕལ་མོ་ཆེ་དགག་བྱར་བརྩིས་ཏེ་ཁུངས་སྣུབས་པ་སོགས་ལོ་རྒྱུས་ཀྱི་ཆག་འཇིག་རབ་དང་རིམ་པ་མང་པོ་ཞིག་བྱུང་བ་རེད།དེའི་ཉེར་ལེན་གྱིས་ཕྱི་རབས་ཀྱི་མཁས་པ་གང་མང་ཞིག་ལ་ད་དུང་ཡང་སྔོན་གྱི་བག་ཆགས་དེ་ནང་བཞིན་བསྡད་ཡོད་པར་འདུག་པ་མངོན་སུམ་ལ་མཐོང་རྒྱུ་ཡོད།ཡིན་ནའང་འདས་པའི་ལོ་རྒྱུས་ལས་གང་བྱུང་བ་ཐམས་ཅད་ལ་བློས་མི་དཔོག་པ་མེད་ཀྱང་དུས་རབས་གསར་བ་འདིར་སྔར་གྱི་འདས་ཟིན་པའི་ལོ་རྒྱུས་ཀྱི་སེམས་ཁམས་ཞིག་ཁུར་ཏེ་ཇོ་ནང་དང་བོན་པོ་སོགས་ལ་སྡང་བ་དེར་སྐབས་རེར་བཞད་གད་ཙམ་བྱེད་པ་ལས་འོས་ག་ལ་ཡོད།